Un atac armat a avut loc, duminică, într-un restaurant din Dublin, în urma căruia un tânăr de 20 de ani a murit și un bărbat de 40 de ani se află în stare gravă.
Incidentul a avut loc în Browne's Steakhouse din Main Street din Blanchardstown, în jurul orei 20.00, ora locală, informează Digi24.
Cele două victime au fost duse la spital, loc în care tânărul a fost declarat decedat. A doua victimă, bărbatul de 40 de ani, se află în stare gravă și primește îngrijiri de specialitate.
Restaurantul a fost închis în urma atacului, iar accesul este restricționat în zonă.
Autoritățile au deschis o anchetă pentru a stabili circumstanțele în care s-a produs tragedia, dar și care a fost motivul atacului.